Félreértések

“A beszéd csak
félreértések forrása.”

1. Gyűjtsünk olyan mondatokat, amelyek különféleképpen hangsúlyozva mást-mást jelentenek.

Pl. Hányféleképpen mondhatjuk, hogy “Ezt nem hiszem el”?

A különféle jelentéseket mutassuk be úgy, hogy rövid párbeszédekbe helyezzük ugyanazt a mondatot, majd dramatizálva előadjuk.

1. Gyűjtsünk olyan közmondásokat, amelyek a beszédhez, beszéléshez kapcsolódnak, magyarázzuk el, melyik mit jelent!

Pl.

Sok beszédnek sok az alja.

Lyukat beszél a hasába valakinek.

A pap se beszél kétszer.

Pénz beszél, kutya ugat.

Aki á-t mond, mondjon bé-t is.

Bagoly mondja verébnek, hogy nagyfejű.

Gyermek, részeg, bolond mondják az igazat.

Akkor se hisznek a hazugnak, mikor igazat mond.

Szólj igazat, betörik a fejed.

Lányomnak mondom, menyem értsen belőle.

Messziről jött ember azt mond, amit akar.

Egyet mondok, kettő lesz belőle.

Olyat mondok, hogy magam is megbánom.